Document ID: 32000R2032

Uredba Komisije (ES) št. 2032/2000
z dne 27. septembra 2000
o nomenklaturi držav in ozemelj za statistiko zunanje trgovine Skupnosti in statistiko trgovine med državami članicami
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/95 z dne 22. maja 1995, ki velja za blagovno menjavo Skupnosti in njenih držav članic z državami nečlanicami [1], kot je bila nazadnje spremenjena z Uredbo (ES) št. 374/95 [2],
ob upoštevanju naslednjega:
(1) V skladu s členom 9 omenjene uredbe je za nomenklaturo držav in ozemelj odgovorna Komisija.
(2) Njena veljavna različica na dan 1. januarja 2000 je bila določena v prilogi k Uredbi Komisije (ES) št. 2543/1999 [3].
(3) Abecedno šifriranje držav in ozemelj temelji na veljavnem standardu ISO alpha 2, če je v skladu z zahtevami prava Skupnosti. Nadalje je zaželeno prehodno obdobje, ki bi državam članicam omogočilo, da se prilagodijo predlaganim spremembam. Zaradi poenostavitve, je za to prehodno obdobje bistveno, da se konča, ko začnejo veljati določbe, ki revidirajo predpise enotne upravne listine.
(4) Ukrepi, predvideni s to uredbo so v skladu z mnenjem Odbora za statistične podatke o blagovni menjavi z državami nečlanicami -
SPREJELA NASLEDNJO UREDBO:
Člen 1
Različica nomenklature držav in ozemelj za statistiko zunanje trgovine Skupnosti in statistiko trgovine med državami članicami, ki začne veljati 1. januarja 2001, je opredeljena v Prilogi.
Člen 2
Ta uredba začne veljati 1. januarja 1999.
Države članice pa lahko uporabijo trimestne številčne oznake, ki so tudi prikazane v prilogi te uredbe, dokler ne začnejo veljati določbe, ki revidirajo Prilogi 37 in 38 Uredbe Komisije (EGS) št. 2454/93 [4].
Ta uredba je v celoti zavezujoča in se neposredno uporablja v vseh državah članicah.
V Bruslju, 27 septembra 2000

Labels: 3
18
19
5